
NOSACĪJUMI

Zemes ierīcības projekta izstrādei zemes vienībai Vējavas ielā 6, Ādažos
1. Pamatojums.

Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa un 9.panta otrā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 01.07.2026. lēmums Nr. 255.
2. Darba mērķis.

Pamatot zemes vienības Vējavas ielā 6, Ādažos, Ādažu nov., ar kadastra apzīmējumu 80440080666 sadalīšanu (turpmāk – Zemes vienība). 
3. Darba uzdevums.
3.1. Zemes vienībai izstrādāt zemes ierīcības projektu saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.

3.2. Zemes ierīcības projektu izstrādāt saskaņā ar lokālplānojumu Ādažu novada teritorijas plānojuma grozījumiem teritorijai starp Gaujas ielu, Lauku ielu, Druvas ielu un Vējupi un tā teritorijas izmantošanas un apbūves noteikumiem (turpmāk – Lokālplānojums).

4. Darba saturs. Zemes ierīcības projekta sastāvdaļas saskaņā ar Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. nodaļas prasībām:

4.1. Paskaidrojuma raksts.

4.2. Grafiskā daļa.

5. Darba izstrādāšanas nosacījumi.

5.1. Zemes ierīcības projekta robežas: zemes vienības Vējavas ielā 6, Ādažos, Ādažu nov., ar kadastra apzīmējumu 80440080666 robežas.

5.2. Projekta grafisko daļu izstrādāt digitālā veidā vektordatu formā (*.dwg, *.dgn vai *.shp datņu formātā) uz aktuāla topogrāfiskā plāna.
5.3. Saskaņā ar Lokālplānojumu zemes vienība Vējavas ielā 6, Ādažos, Ādažu nov., ar kadastra apzīmējumu 80440080666 atrodas Savrupmāju apbūves teritorijā (DzS8), kurā atbilstoši Teritorijas izmantošanas un apbūves noteikumu 72. punktam minimālā jaunveidojamā zemes gabala platība noteikta 1200 m2 ar atrunu, ka pirmajā rindā gar Vējupi jaunveidojamā zemes gabala platība noteikta 1600 m2, Dabas un apstādījumu teritorija (DA9), kur minimālā jaunveidojamā zemes gabala platība nosakāma pēc funkcionālās nepieciešamības un Ūdeņu teritorija (Ū), kā arī teritorijā ar īpašiem noteikumiem Perspektīvie ceļi un ielas (TIN72).
5.4. Zemes vienības daļu, kas atrodas Dabas un apstādījumu teritorijā (DA9) izdalīt atsevišķā zemes vienībā.
5.5. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, nekustamā īpašuma lietošanas mērķi,  adresācija, tostarp priekšlikumi ielu nosaukumu piešķiršanai.
5.6. Zemes vienību sadalījuma informatīvajā skicē (Lokālplānojuma Paskaidrojuma raksta 4.pielikums) norādītajām parcelēm Nr. 8 un 9 adreses tiks piešķirtas tikai pēc plānotās ielas (TIN72 teritorija) izbūves un piekļuves nodrošināšanas katrai jaunveidojamai zemes  vienībai.
5.7. Projekts jāsaskaņo ar šādām institūcijām:

5.7.1. AS “Sadales tīkls”;
5.7.2. SIA “Ādažu Ūdens”;

5.7.3. SIA TET;
5.7.4. AS “Gaso”;
5.7.5. P/a “Carnikavas komunālserviss” speciālistiem.

5.8. Gadījumā, ja nekustamam īpašumam ir apgrūtinājumi, aizliegumi, zemes ierīcības projektu nepieciešams saskaņot ar to uzturētājiem.

5.9. Pirms projekta saskaņošanas uzsākšanas zemes ierīcības projekts jāsaskaņo ar Ādažu novada pašvaldības teritorijas plānotāju.

5.10. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā *dgn vai *dwg formātā.

5.11. Zemes ierīcības projekta grafisko daļu nodot un reģistrēt SIA „Mērniecības Datu Centrs”.
6. Ar Carnikavas  novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā www.geolatvija.lv.
Vecākais teritorijas plānotājs

